Source: https://pado.blog.sme.sk/c/262299/Krajina-ako-kolna-na-drevo.html
Timestamp: 2017-09-19 13:37:02+00:00
Document Index: 7459675

Matched Legal Cases: ['§ 2', '§ 47', '§ 33', '§ 4', '§ 33', '§ 48', '§ 47', '§ 82', '§ 2', '§ 82']

Krajina ako kôlňa na drevo - Rudolf Pado (blog.sme.sk)
Krajina ako kôlňa na drevo
Autor: Rudolf Pado | 19.4.2011 o 9:00 | Karma článku: 7,70 | Prečítané: 2207x
Európsky dohovor o krajine je dohovorom Rady Európy zameraný na ochranu, manažment a plánovanie krajiny. Jeho ratifikačný proces začal 20. októbra 2000 vo Florencii a v SR začal platiť 1. decembra 2005. Európsky dohovor o krajine prikazuje členským stranám dohovoru „... uznať krajinu ako základnú zložku prostredia obyvateľstva, ako vyjadrenie rozmanitosti ich spoločného kultúrneho a prírodného dedičstva a základ ich identity.“ Na Slovensku sme však krajine vyhlásili oficiálnu vojnu a to pod vlajkami „diverzifikácie energetických zdrojov“ a „protipovodňovej ochrany“.
Protipovodňová ochrana?
Zákon NR SR č. 543/2002 Z. z o ochrane prírody a krajiny, v znení neskorších predpisov, v § 2 (základné pojmy) určuje:
b) zložky ekosystémov horniny a nerasty, 11) reliéf, pôda, voda, ovzdušie, rastlinstvo, živočíšstvo a antropické objekty a látky; zložky sa skladajú z prvkov ekosystémov, ktorými sú najmä jedince druhov rastlín, živočíchov, nerastov a skamenelín, ich časti a vývinové štádiá, tvary reliéfu, pôdne typy, jazerá, vodné toky, pramene, ponory, gejzíry, formy osídlenia a využitia krajiny,
Právny rámec starostlivosti o brehové a sprievodné porasty
Zákon NR SR č. 543/2002 Z. z. o ochrane prírody a krajiny:
§ 47 Práva a povinnosti pri ochrane drevín
d) ak oprávnenie alebo povinnosť výrubu vyplýva z osobitných predpisov (napr. zákon NR SR č. 364/2004 Z. z. o vodách)
b) výrub pozastaviť, obmedziť alebo zakázať, ak je v rozpore s požiadavkami na ochranu drevín, chránených druhov podľa § 33 alebo s rozsahom oprávnenia alebo povinnosti podľa osobitných predpisov (napr. zákon NR SR č. 364/2004 Z. z. o vodách),
§ 4 Všeobecná ochrana rastlín a živočíchov
§ 33 Chránené druhy
Zákon NR SR č. 364/2004 Z. z. o vodách (vodný zákon):
§ 48 Správa vodných tokov
d) spevňovať brehy vodných tokov, zabezpečovať ich neupravené úseky brehovými porastmi
(5) Pri správe vodného toku treba prihliadať na ochranu povrchových vôd a podzemných vôd v príbrežnej zóne, na zachovanie infiltračných podmienok a prvkov prirodzeného ekosystému, na ochranu rybárstva a samočistiacu schopnosť vodného toku a na zachovanie rekreačnej hodnoty a estetického vzhľadu krajiny.
Realita výrubov brehových a sprievodných porastov v krajine
Zákon o vodách bližšie nepopisuje činnosť správcu toku vo vzťahu k drevinám. Vyhláška MŽP SR č. 24/2003 (http://www.zelen.sk/doc/Vykonavacia%20vyhlaska.pdf), v znení neskorších predpisov, ktorou sa vykonáva zákon o ochrane prírody a krajiny nepopisuje obsah oznámenia (§ 47 ods. 7)pre uskutočnením výrubu.
Ak správca toku oznámi obci plánovaný výrub porastov min. 15 dní vopred, starosta obce – ako zástupca orgánu ochrany prírody, sa môže k oznámeniu vyjadriť.
Vo vyjadrení sa dajú uplatniť námietky aj z dôvodu výskytu chránených druhov, biotopov a biotopov európskeho významu (je dobré sa odvolať na stanovisko štátnej ochrany prírody SR), k rozsahu výrubu resp. dajú sa uplatniť „obmedzenia“ pre výrub, napr. výrub až po vyznačení jednotlivých poškodených a chorých stromov (nie výrub „an block“).
Vo väčšine prípadov sa obec k výrubu vôbec nevyjadrí a výrub sa zrealizuje podľa oznámenia.
Aj takéto biotopy môžu byť zničené získavaním štiepky pre teplárne resp. tzv. protipovodňovou ochranou (rieka Slatina, foto: Združenie Slatinka)
Občania a ochrana drevín
Nezákonnosť takéhoto výrubu sa dá napadnúť za nasledovných podmienok:
- ak správca toku neposlal oznámenie,
- ak výrub presahuje obsah oznámenia.
V takomto prípade je možné podať podnet na miestne príslušný obvodný úrad životného prostredia resp. podať žiadosť o zastavenie výrubu.
Podľa § 82 ods. 3) a 6) zákona NR SR č. 543/2002 Z. z. o ochrane prírody a krajiny, v znení neskorších predpisov, sa účastníkom konania môže stať „združenie s právnou subjektivitou, ktorého predmetom činnosti je ochrana prírody a krajiny“.
Takéto združenie požiada príslušný orgán ochrany prírody o zaradenie medzi účastníkov konaní. Občianske združenie sa rozhodne o konania na ktorej správnej úrovni má záujem, napr. ak má záujem o účasť na konaniach, ktoré kompetenčne patria pod obec, písomne požiada o účasť na správnych konaniach obec.
(3) Účastníkom konania o vydanie súhlasu alebo povolenie výnimky je v prípadoch uvedených v odseku 2 len žiadateľ, ak tento zákon neustanovuje inak. Účastníkom konania o vydanie súhlasu na zriadenie zoologickej záhrady je aj obec, v ktorej katastrálnom území je alebo má byť zoologická záhrada umiestnená. Účastníkom konania podľa tohto zákona je aj fyzická osoba alebo právnická osoba, ktorej toto postavenie vyplýva z osobitného predpisu.113a) Združenie s právnou subjektivitou, 114) ktorého predmetom činnosti je ochrana prírody a krajiny (§ 2 ods. 1) a ktoré písomne oznámi svoju účasť v konaní podľa tohto zákona najneskôr do siedmich dní od upovedomenia podľa odseku 7, je zúčastnenou osobou, 114a) ak nie je účastníkom konania podľa tretej vety.
(VZOR PRIHLÁSENIA SA DO KONANIA)
(adresát – podľa toho, na akej úrovni sa chcete do konaní prihlásiť)
Okresný/Krajský/Obecný/Mestský úrad,
Úrad mestskej časti v BA a KE, MŽP SR, SIŽP
V ................. dňa ....................
Vec: Žiadosť o upovedomení o začatí správnych konaní
Občianske združenie názov, adresa, IČO, zastúpené-meno ……, štatutátorom združenia týmto v súlade s § 82 ods. 6 zákona č. 543/2002 Z. z. o ochrane prírody a krajiny žiada orgán ochrany prírody, aby počnúc dnešným dňom písomne upovedomil OZ o začatí všetkých správnych konaní vo veciach ochrany drevín (môže sa doplniť v súlade so záujmom OZ o ďalšie oblasti napr. výnimiek zo zakázaných činností v územiach s druhým/tretím/štvrtým/piatym stupňom ochrany, obmedzenia vstupu verejnosti do národného parku, zmeny koryta vodného toku, ochrany biotopov a revitalizačných opatrení, opatrení na odstránenie inváznych druhov, uzavretia prírodnej rezervácie pre verejnosť, prieskumu a výskumu novoobjavenej jaskyne, a pod.).
- Stanovy OZ (názov) ............. zo dňa ................
- Zmena a doplnenie Stanov OZ (názov) ......... zo dňa ……....
Ak máte informácie o plánovaných výruboch brehových a sprievodných porastov, je potrebné požadovať:
- vyrúbanie iba riadne označených stromov, ktoré predstavujú reálnu prekážku v toku, atď.
- ponechanie istej štruktúry porastov (hlúčiky drevín, solitérne jedince v dohodnutých vzdialenostných intervaloch ...) s dôrazom na pôvodné druhové zloženie a spoločenskú hodnotu drevín,
- nepoužívanie chemických prípravkov pri údržbe prietočného profilu vodného toku.
Iné možností pri ochrane drevín:
- žiadať na príslušnom obvodnom úrade životného prostredia vykonanie vnútornej kontroly obce, ak existoval dôvod a obec sa nevyjadrila (podnet na vykonanie kontroly výkonu štátnej správy pri ochrane drevín)
- na príslušnom krajskom úrade životného prostredia žiadať vnútornú kontrolu obvodného úradu životného prostredia, ak tento nebol dôsledný pri kontrole,
- upozorniť obec listom, aby v prípade oznámení podľa osobitných predpisov sa vyjadrovala v súlade so záujmami životného prostredia,
- fotografický dokumentovať situáciu „pred“ a „po“ výruboch, vec medializovať, ... poukázať na Rámcovú smernicu o vodách, Ramsarský dohovor ...
Schizofrénia koncepcií prístupu ku krajine
Po nástupe novej vlády bol vytvorený post splnomocnenca pre územnú samosprávu, integrovaný manažment povodí a krajiny (http://www.krajina.gov.sk/22677/aktuality.php). V uplynulých týždňoch bolo podporených 200 „revitalizačných“ projektov obcí z 833 podaných žiadostí.
Cieľom projektov je posilňovať ekologickú stabilitu krajiny vytváraním rôznych vodozadržných štruktúr, ktoré by mali saturovať časť povodňových vĺn a v čase sucha takto zachytenú vodu postupne uvoľňovať. Do projektov bude investovaných 24 miliónov eur.
Paradoxne však tie isté prirodzené štruktúry sú denno – denne likvidované pod vlajkami „diverzifikácie energetických zdrojov“ (získavanie štiepky) a „protipovodňovej ochrany“. A nikomu toto protichodné mrhanie verejnými zdrojmi nevadí.
Poznámka: Iný prístup k protipovodňovej ochrane popisuje tento materiál http://data.ekoforum.sk/revitalizacie